|  |  |  |
| --- | --- | --- |
|  |  |  |
|  | Datum | 8.7.2022 |
|  |  |  |
| Številka | OBV-UELEN-22\_06 |
|  |  |
|  |  |
| ***Zadeva*** | ***Obvestilo uporabnikom storitev gospodarske javne službe ravnanja s komunalnimi odpadki v občinah Benedikt, Cerkvenjak, Lenart, Sveta Ana, Sveti Jurij v Slovenskih goricah in Sveta Trojica v Slovenskih goricah*** |

**Občina Cerkvenjak**

**POMEN LOČENEGA ZBIRANJA ODPADKOV**

Čeprav že nekoliko oguljena, a fraza, da je **najboljši odpadek tisti, ki sploh ne nastane**, še kako drži! S tistimi odpadki, ki pa kljub vsemu nastanejo in se jim ne moremo izogniti, pa je potrebno ustrezno ravnati.

**Prvi korak pri ustreznem ravnanju z nastalimi odpadki je njihovo pravilno ločevanje** in zbiranje. Pri tem prvem koraku ravnanja z odpadki, torej pri pravilnem ločenem zbiranju odpadkov, lahko namreč vsak posameznik naredi odločilen korak k ustreznemu ravnanju z odpadki. Vsak napačen odpadek na napačnem mestu oz. v napačnem zabojniku namreč pomeni manj recikliranih odpadkov, manj sekundarnih surovin, več odloženih odpadkov in seveda posledično tudi več stroškov.

**Da bomo v prihodnje lahko nadaljevali uspešen trend ločenega zbiranja odpadkov je potrebno zelo malo:**

1. Proizvedimo čim manj odpadkov
2. Nastale odpadke dosledno ustrezno ločujmo
3. Vključimo se in uporabljajmo storitve javnih služb ravnanja s komunalnimi odpadki
4. Kompostirajmo biološko-razgradljive odpadke v lastnem kompostniku ali si priskrbimo opremo za zbiranje biološko-razgradljivih odpadkov
5. Uporabljajmo zbirni center za oddajo odpadkov, ki se ne zbirajo po sistemu od-vrat-do-vrat

Navodila za ločevanje odpadkov, obvestila in informacije v povezavi z zbiranjem odpadkov lahko najdete na naši spletni strani www.saubermacher.si, lokalnih medijih in na zadnji strani vsakokratnega mesečnega računa za ravnanje z odpadki. Lahko pa nas tudi pokličete na 02-620-23-00 ali nam pišete na pisarna@saubermacher.si.

**POMEMBNO: SPREMEMBA KOLEDARJA ODVOZA ODPADKOV OD 1.6.2022**

Nov koledar odvoza odpadkov (spremembe pri zbiranju **stekla**), ki **velja od 1.6.2022** najdete na spletni strani našega podjetja [www.saubermacher.si/za-obcane](http://www.saubermacher.si/za-obcane)

Za vsa dodatna vprašanja in pojasnila smo vam na voljo na 02-620-23-00 ali na pisarna@saubermacher.si.